สังคมข่าวหุ้น
*ดัชนีตลาดหลักทรัพย์ฯ ปิดหลุด 1,530 จุด แนวรับสำคัญ ส่วนแนวโน้มวันนี้ มีโอกาสรีบาวด์หลังดัชนีปรับลงมาค่อนข้างมาก แนวต้าน 1,540 จุด และมีแนวรับ 1,520 จุด แต่อย่าลืมว่า วันนี้วันศุกร์ ตลาดจะหยุด 2 วัน นักลงทุนที่เล่นสั้นส่วนใหญ่จะไม่ชอบ “ห่อ” กลับบ้าน หากเปิดตลาดเช้าบวก ตกบ่ายต้องรีบชิงขายออก เว้นแต่กองทุนจะเล่นเกมปลอกล่อ เก็บของไปเรื่อย เพราะ 3-4 วันมานี้ กองทุนย่องเก็บเรื่อย ๆ เหมือนกัน
5 ส.ค. 2564

*ดัชนีตลาดหลักทรัพย์ฯ ปิดหลุด 1,530 จุด แนวรับสำคัญ ส่วนแนวโน้มวันนี้ มีโอกาสรีบาวด์หลังดัชนีปรับลงมาค่อนข้างมาก แนวต้าน 1,540 จุด และมีแนวรับ 1,520 จุด แต่อย่าลืมว่า วันนี้วันศุกร์ ตลาดจะหยุด 2 วัน นักลงทุนที่เล่นสั้นส่วนใหญ่จะไม่ชอบ “ห่อ” กลับบ้าน หากเปิดตลาดเช้าบวก ตกบ่ายต้องรีบชิงขายออก เว้นแต่กองทุนจะเล่นเกมปลอกล่อ เก็บของไปเรื่อย เพราะ 3-4 วันมานี้ กองทุนย่องเก็บเรื่อย ๆ เหมือนกัน
*ดอกเบี้ยนโยบายของไทย ถูกคาดหมายจากบรรดานักวิเคราะห์เกือบจะทุกสำนักว่า “ปรับลด” แน่นอน และอาจจะเห็นในการประชุมของ กนง.วันที่ 29 ก.ย.นี้เลยก็ได้ 0.25% ลงมาเหลือ 0.25% ต่ำสุดเป็นประวัติการณ์ เพราะเศรษฐกิจปีนี้จะติดลบต่อเนื่องเป็นปีที่สองติดต่อกัน แต่ในด้านของตลาดหุ้นถูกมองว่า จะได้รับประโยชน์จากเงินที่ถูกเคลื่อนย้ายออกจากตลาดเงิน เข้าสู่ตลาดหุ้น พวกหุ้นปันผล งาม ๆ เช่น INTUCH SCB TISCO รวมถึงกองทุนโครงสร้างพื้นฐานต่าง ๆ JASIF DIF และกองรีท
*กลุ่มไฟแนนซ์ ที่นำโดย KTC SAWAD MTC TIDLOR AMANAH THANI จะได้รับประโยชน์ถูกดอกเบี้ยขาลง ต้นทุนการเงินจะลดลงช่วยเพิ่มอัตรากำไร ส่วนดอกเบี้ยสินเชื่อบุคคลที่ยังไม่รู้หมู่หรือจ่า และยังคอยตามกดดันอยู่นั้น สมมุติว่า ดอกเบี้ยนโยบายลง และแบงก์ชาติ ลดดอกเบี้ยสินเชื่อบุคคลลงมาตามด้วย หากเป็นรูปแบบนี้ พอไหวนะสำหรับกลุ่มไฟแนนซ์ เพราะถือว่าลดลงมาทั้งสองขา บัวไม่ช้ำ น้ำไม่ขุ่น ลูกค้าสินเชื่อได้ประโยชน์
*7UP บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) วันก่อนหน้านี้ร่วงติดฟลอร์ ส่วนเมื่อวานนี้ เปิดตลาดมาตอนเช้า ๆ จัดอีกฟลอร์ต่อเนื่องทันที แต่ระหว่างวัน กลับมีคนไปเกี่ยวกลับขึ้นมาเล่นต่อ และพอเปิดตลาดมาช่วงบ่าย ราคาค่อย ๆ ดีดกลับ และกลับมาติดลบ 0.19 บาท ปิด 1.59 บาท เปลี่ยนแปลง -10.67% มูลค่าการซื้อขาย กระโดดมาอันดับ 1 กว่า 6,212 ล้านบาท นี่ขนาดหุ้นถูกติดแคชบาลานซ์อยู่ด้วยนะ สะท้อนว่า “เจ้ามือ” หุ้นตัวนี้ ไม่ธรรมดาเลยนะ เงินบนหน้าตักน่าจะมีไม่ต่ำกว่าระดับ 1 หมื่นล้านบาท
*IVL : บริษัท อินโดรามา เวนเจอร์ส จำกัด (มหาชน) ราคาหุ้นวิ่งขึ้นมา 3 วันติดต่อกันจากระดับ 36.25 บาท มาที่ 39.25 บาท (4 ส.ค.) ก่อนที่จะมีการแจ้งงบฯ งวดไตรมาส 2/64 ในช่วงกลางวัน เมื่อวานนี้ ปรากฏว่า กำไรออกมาดีกว่าที่ตลาดคาดการณ์กันไว้ ส่งผลให้ราคาหุ้นเปิดตลาดช่วงบ่ายดีดแรงทันที หลังจากช่วงเช้าลงไปปิดในแดนลบ และน่าจะมีหลายคน “ขายหมู” กันออกมา ไม้รู้ว่าจะมีใครอินไซด์หรือไม่ หากมี แสดงว่า ฝีมือ “เจ้ามือ” ไม่ธรรมดา มีหลอกล่อ ให้ปล่อยของ แล้วเก็บของ จิบไวน์กันสนุกสนาน
*JMART-W5 มีข่าวว่า จะเริ่มเข้าเทรดวันแรก 13 ส.ค.นี้ ส่วนราคาตั้งแต่ยังไม่รู้เท่าไหร่ แต่หากให้คาดเดา ประมาณการเล่น ๆ ก็น่าจะอยู่แถว 8-9 บาท (อายุ 4 ปี ราคาใช้สิทธิ 70.00 บาท) ส่วนราคาหุ้นแม่ คือ JMART ราคาบางวันก็ย่อตัว บางวันก็ดีดกลับ ล่าสุด ปิด 33.75 บาท ส่วนงบไตรมาส 2/64 คาดกำไรเติบโต 70% จากไตรมาส 2/63 รายได้หลัก ๆ มาจากบริษัทลูก คือ JMT และ SINGER ที่กำไรน่าจะออกมาทำสถิตินิวไฮ และแนวโน้มครึ่งปีหลัง กำไรยังเติบโตโดเด่น ทำให้ JMART ในช่วงที่ราคาย่อตัว เป็นจังหวะสะสม